*Nekünk - amíg nappal van - annak a cselekedeteit kell végeznünk, aki elküldött engem. Mert eljön az éjszaka, amikor senki sem munkálkodhat.* (Jn 9,4)

Amíg nappal van: ebből az következik, hogy lesz éjszaka is. Jézus idejében – mai kifejezéssel élve – közvilágítás nélkül telt az éjszaka. A sötét pedig nem a munkavégzés ideje.

Ma van lehetőség a munkavégzésre. Ma még van kegyelem is, bűnbocsánat is, sőt lehetőség is arra, hogy tanúként elmondjuk mindazt, amit Jézus tett.

Elmondhatjuk, hogy mit jelent a golgota győzelme, micsoda hatalmas változást jelent a golgotai áldozat elfogadása a mindennapi életben. Mindezt azért tehetjük, mert nappal van, mert a kegyelem korszaka van. De ez azt is jelenti, hogy a döntést is ma kell meghozni. Abban a világosságban, amit a nappal ad vagy jelent. Ma tudjuk elfogadni azt a győzelmet, amely félretett az útból az akadályt és most közvetlenül mehetünk Istenhez. Ugye, ismerős ez a lehetőség! *Vadon Gyula*